საერთაშორისო საზღვაო ორგანიზაცია
საერთაშორისო საზღვაო ორგანიზაცია (IMO; ინგლ. International Maritime Organization; ფრანგ. Organisation maritime internationale ― გაერთიანებული ერების ორგანიზაციის სპეციალიზებული სააგენტო, რომელიც საზღვაო ტრანსპორტის რეგულირებაზეა პასუხისმგებელი. ორგანიზაცია ჟენევაში, გაეროს 1948 წლის კონფერენციის შეთანხმების საფუძველზე დაარსდა და 10 წლის შემდეგ ამოქმედდა. პირველი შეხვედრა 1959 წელს გაიმართა. ორგანიზაციის შტაბ-ბინა ლონდონში, გაერთიანებულ სამეფოში მდებარეობს. ორგანიზაციას 175 წევრი სახელმწიფო და 3 ასოცირებული წევრი ჰყავს.